Ohjelmat arkistot - Page 11 of 32 - vaasatv.fi\nGALLUP: Vaasan turvallisuustaso on suhteellisen hyvä\nLevottomuudet lisääntyvät ja moni miettii aiempaa enemmän omaa turvallisuuttaan. Mitä vaasalaiset ajattelevat kaupungin turvallisuudesta? Voiko täällä kulkea rauhallisin mielin? Katso Pohjalaisen ja VaasaTV:n yhteisgallup!...\nTULOSSA: Per Gessle Elisa Stadionilla 25.8.\nElisa Stadionin elämykset jatkuvat perjantaina, kun Per Gessle saapuu ihastuttamaan konserttikansaa! Gessle on yksi Pohjoismaiden suurimmista artisteista ja lauluntekijöistä, joka itse kuvailee kiertueen olevan ”musikaalinen selfie” omaan tuotantoonsa. Millaisia ajatuksia tapahtuman promoottori Niklas Finnellä on tulevasta konsertista? Keitä muita artisteja lavalla nähdään Gesslen lisäksi? Katso! ...\nAjankohtaista, Vaasa Festival & Jenny Berggren\nVaasa Festival valloitti Elisa Stadionin viime perjantaina! Lavalla nähtiin toinen toistaan huikeampia tähtiä, joista VaasaTV nappasi haastatteluun Ace of Basesta tunnetun Jenny Berggrenin. Kuinka artisti muistelee uransa alkutaivalta ja mitä ajatuksia nykypäivän musiikkimaailma herättää? Missä tunnelmissa tapahtuman promoottori Tommi Mäki oli tapahtuman keskellä? Katso! PS: Arvaatko...\nSirkuselämää, Carl Jernström Jr.\nMiksi kaikkia sirkuksen eläimiä ei nähdä näytöksessä? Entä kuinka sateinen kesä vaikuttaa sirkusyleisöön? Minkälaisella kokooonpanolla sirkusta tehdään ja millaista on Sirkus Finlandian arki yleisesti? Katsojien kysymyksiin vastaamassa Sirkus Finlandian tirehtööri Carl Jernström Jr. Katso!...\nSirkuselämää, Erja Lehmus\nMikä saa 17-vuotiaan suomalaistytön lähtemään sirkuksen matkaan Italiaan? Millaista on elämä sirkuksen kulisseissa ja mitä eväitä sirkus on antanut elämään? VaasaTV:n studiolla omista kokemuksistaan kertomassa ilma-akrobatianumeroilla sirkusurallaan hämmästyttänyt Erja Lehmus. Katso!...\nSarin vieraana, Hanna Parviainen\nSynnytyksenjälkeinen masennus on monelle tabu, josta ei haluta puhua. Silti arviolta 10-26% tuoreista äideistä kärsii siitä. Millaisia tunteita synnytyksenjälkeinen masennus herättää äidissä ja millaista on elämä pienen vauvan kanssa, kun mieli on masentunut? Sarin vieraana synnytyksenjälkeisestä masennuksesta kärsinyt ja selvinnyt Hanna Parviainen. Katso!...\nGallup: ”Turkistarhaus on tärkeä elinkeino tällä alueella”\nOikeutta eläimille -järjestö julkaisi tiistaina materiaalia viideltä turkistilalta. Mitä mieltä vaasalaiset ovat turkistarhauksesta? Katso Pohjalaisen ja VaasaTV:n yhteisgallup!...\nAjankohtaista, Scooter & Per Gessle Elisa Stadionilla\nVaasa Festival räjäyttää Elisa Stadionin hurmokseen perjantaina, kun Scooter, Ace of Base ja DJ Sash! saapuvat stadionille nostamaan juhlatunnelman kattoon. Ensi perjantaina stadonille saapuu puolestaan yksi Pohjoismaiden suurimmista artisteista ja lauluntekijöistä: Per Gessle. Katso tapahtumien järjestäjien tunnelmat stadionin konserttitarjonnasta. Joko sinulla on lippu hankittu Vaasan...\nGallup: ”Kesäkuun alussa ei ole mitään tekemistä lomalaiselle”\nKoululaiset suuntaavat kesälaitumilta takaisin opinahjoihin ensi viikolla. Viime aikoina on puhuttanut ehdotus siirtää koulujen kesälomat alkamaan juhannuksesta ja jatkumaan pidemmälle elokuulle. Mitä mieltä vaasalaiset ovat asiasta? Mikä olisi paras aika lomailla? Katso Pohjalaisen ja VaasaTV:n yhteisgallup!...


Toiseen käsittelyyn esitellään päiväjärjestyksen 5. asia. Nyt voidaan hyväksyä tai hylätä lakiehdotukset, joiden sisällöstä päätettiin ensimmäisessä käsittelyssä. (Hälinää — Puhemies koputtaa)\nKeskustelu, edustaja Heinonen. (Hälinää) — Arvoisat edustajat, täällä on pyydettyjä puheenvuoroja. Pyydän siinä määrin hiljaisuutta, että edustaja Heinonen saa sanan haltuun.\nHerra puhemies! Maatalous, suomalainen ruuantuotanto, on ennennäkemättömän kovissa taloudellisissa ongelmissa. Hallitus lähti ratkomaan omalta taholtaan sitä kriisipaketilla, ja tämä nyt käsiteltävä asia valtiontakauksista on yksi osa sitä, erittäin hyvä osa. Nämä valitut keinot kriisipakettiin on räätälöity niin, että ne mahdollisimman hyvin kohdistuisivat juuri niille tiloille, jotka ovat kaikkein suurimmissa ongelmissa, ja tämä on mielestäni kohtuuhyvin onnistunut. Tämän lain osalta valiokunta vielä täsmensi muutamia asioita, mitä täällä on jo kuultu. Samoin tuo huoli siitä, että tämä ta-kaus ei pääomitu rahalaitoksille, on kirjattu valiokunnan mietintöön, ja se on tärkeä huomata ja tässä myöskin esille tuoda. On hyvä, että se tuli esille.\nViimeksi julkaistu 12.9.2017 11.16


WSOP 2018 - Sivu 7 - Pokerisivut.com\nViesti Kirjoittaja Mika.H » 17 Kesä 2018, 00:53\nJa vähän lisää vahvistetaan asemia.\nViesti Kirjoittaja Mika.H » 17 Kesä 2018, 01:06\nViesti Kirjoittaja Mika.H » 17 Kesä 2018, 01:37\nTurnauksessa alkoi juuri tauko. Chipcountit tauolle mentäessä.\nViesti Kirjoittaja sharkie » 17 Kesä 2018, 02:05\nAlkaa haisee killuttimelta\nViesti Kirjoittaja Mika.H » 17 Kesä 2018, 02:21\nSampo kävi jo 2.8M, mutta menetti merkkejään hieman, jotaa silti edelleen.\nViesti Kirjoittaja Mika.H » 17 Kesä 2018, 03:18\nViesti Kirjoittaja Mika.H » 17 Kesä 2018, 03:38\nTaas on edetty, taso 20k/40k.\nViesti Kirjoittaja Mika.H » 17 Kesä 2018, 03:47\nJa niin heitä oli enään 5.\nViesti Kirjoittaja Mika.H » 17 Kesä 2018, 03:52\nViesti Kirjoittaja Mika.H » 17 Kesä 2018, 03:54\nChipcountit ja pricepool vielä.\nViesti Kirjoittaja sharkie » 17 Kesä 2018, 03:55\nViesti Kirjoittaja Mika.H » 17 Kesä 2018, 03:57\nTurnauksessa alkoi juuri yhden tunnin ruokatauko. Allekirjoittanut nousee nyt koneeseen kohti Suomea, toivottavasti ranneke tulee kotimaahan.\nViesti Kirjoittaja ReportAasi » 17 Kesä 2018, 06:46\nReporPossu on jälleen hereillä, niin jatketaan sit tältä tililtä turnausseurantaa!\nSampo oli valunut tosi pieniin ja Bambrick chipleadissa, kunnes tulee potti, missä Sampo avaa SB:stä A 8 7 6 ja Bambrick potittaa BB:stä AK77ss. Sampo vaan maksaa 540k lyönnin 865k stäkistään ja floppi on semi-ok 7 5 4 . Hivakat sisään nopeampaa, kuin ehit sanoa värisuora ja Sampolle supertärkeät tuplat!\nHeti perään Sampo ottaa McDermottilta valuet riverillä täbö vs nutsuora ja chipcount nyt:\nNyt sitä ajoa vaan ja ranneke Suomeen!\nEDIT: iso kiitos Mika H:lle aiemmasta seurannasta!\nViesti Kirjoittaja ReportAasi » 17 Kesä 2018, 07:01\nBambrick ja McDermott saavat McDermottin katkarapustäkin sisään 993hh floppiin. Bambrickilla 9xxx ja McDermott vetää käytännön kuollutta shovettuaan preflopavaajan ominaisuudessa loppustäkkinsä sisään AJ43:lla. Sampo ja Bambrick siis heads upiin chipcountin ollessa:\nKaikki siis vielä auki. Blinditaso on käsittääkseni heads upin alussa 30k/60k, mutta se selviää, kun pelaajat palaavat pieneltä tauolta ja peli saadaan jälleen käyntiin!\nViesti Kirjoittaja ReportAasi » 17 Kesä 2018, 07:18\nBambrick avaa 180k btn 7 6 4 3 ja Sampo ottaa BB Q 9 8 8 . Flopp mukava A 8 2 . Sampo check-callaa Bambrickin 200k lyönnin. Turn Q menee check-check. Riveriin 7 ja Bambrickin hyvä runi jatkuu, kun hän betsaa 650k saaden Sampolta maksun. Todella nihkeä paikka, kun Sampolla itsellä yksi hertta ja riverille vielä neljäs hertta pöytään. Sampolla vain 780k ja heikolta näyttää.


Professorin ajatuksia: Kirsi Liimatainen uskoo edelleen sosialistiseen utopiaan\nEntinen ja myös nykyinen kommunisti ja elokuvaohjaaja Kirsi Liimatainen sai Helsingin Sanomilta palstatilaa ajatuksilleen. Kirjoitus oli korniudessaan ajatuksia herättävä, joten päätin tarttua virtuaaliseen kynääni.\nEnsin Liimatainen kertoi siitä, kuinka hän oli hakeutunut kansainvälisessä porukassa 1980-luvun lopulla opiskelemaan kommunistipropagandaa Itä-Saksaan ja joutunut siellä kohtaamaan opiskelijatovereidensa arvoliberalismin ja kommunistihallinnon välisen pohjattoman ristiriidan. Siis kuilun maailman parantamisesta haaveilevien sosialistinuorten ja heidän aatteensa käytännön sovelluksen eli kommunistipuolueen diktatuurin välillä.\nNyt hän on tehnyt vanhoista aateveljistään ja -sisaristaan dokumentin, jossa hän tarkastelee näiden aatteen ihmisten nykytilannetta. Ja ihastunut siihen, kuinka vanhat ihanteet elävät edelleen.\nLiimataisen omin sanoin: "solidaarisuuden utopia on elossa. Kaikki pyrkivät yhä muuttamaan maailmaa ja parantamaan tavallisten ihmisten elämää. Kaikki olivat pettyneitä puolueisiin, mutta aktivismi ja kansalaisliikkeet antavat tunteen, että maailmaa voi muuttaa.”\nLiimatainen unohtaa ihastuksessaan paria asiaa - tai sitten hän ei ole kykeneväinen yhdistämään tosiasioita loogisesti. Tai ehkä molempia.\nHän ei ensinnäkään hahmota sitä, että Itä-Saksa oli entisen itäblogin taloudellisesti menestynein yhteiskunta, mutta siitä huolimatta köyhä verrattuna samasta kansasta ja sotien jälkeen samoista lähtökohdista ponnistaneen länsinaapuriinsa verrattuna. Sekä myös monista lännessä itsestään selvistä vapauksista vapaa.\nKommunistisista yhteiskunnista Kiina on sittemmin menestynyt vielä paremmin kuin Itä-Saksa aikanaan. Mutta tuon menestyksen hintana on ollut sosialistisen talousjärjestelmän korvaaminen raa´alla taloudellisella kapitalismilla.\nSekä mahtipuolueen äärettömän vahvalla otteella kansalaisiinsa - eli siis poliittisen diktatuurin ylläpitämisellä. Eikä Kiinaa todellakaan tunneta minään maailmanparantamisen tai arvoliberalismin suurvaltana, niin sosialismiksi kuin se järjestelmäänsä kutsuukin.\nLiimataisen aatteen innoittamia kokeiluja on toki ollut maailman sivu myös pienemmässä mittakaavassa. Yksi Suomessa tunnetuimmista sellaisista oli Kanadassa sijaitseva Sointula, jossa myös konkretisoituivat sosialismin ongelmat.\nWikipedian mukaan: "osa väestä lähti saarelta omien asuntojen puuttumisen vuoksi. Saarelle hankittu karja jouduttiin siirtämään Vancouverinsaaren puolelle, koska navettaa ei saatu rakennettua valmiiksi... Ajatus päiväkodistakin takkuili. Osa äideistä ei halunnut viedä lapsia hoitoon kodin ulkopuolelle. Yhteisön velat kasvoivat nopeasti... Sointulan miehet viettivät viikkokausia siltatyömaalla lähes palkatta, jotta sopimus olisi saatu täytettyä."\nLienee kuitenkin turha toivoa, että Liimataisen kaltaiset henkilöt ymmärtäisivät, etteivät perusteettomiin haaveisiin perustuvat yhteiskunnat koskaan toteuta sitä ideaalia, joihin niillä pyritään. Ilman taloutta ei ole vapautta, eivätkä arvoliberaalit ideaalit voi toteutua ilman sitä. Näin siksi, että sosialistien luoma Homo sovieticus on lähinnä taruolento - tai ainakin sellaiset ovat aivan liian harvinaisia pitääkseen yllä pienenkään yhteisön hyvinvointia.\nSen osoittaa vahvimmin - ellei mikään muu - se, että arvoliberalismi elää ja voi hyvin niissä länsimaisissa yhteiskunnissa, joiden taloudellinen hyvinvointi on luotu arvoliberaalien inhoaman markkinatalouden keinoin. Näin mitä ilmeisimmin siksi, että elintason riippuminen omasta yritteliäisyydestä ja työpanoksesta houkuttaa ja pakottaa ihmiset pyörittämään talouden rattaita.\nJa talouden ylijäämän avulla voidaan luoda turvaverkosto, jonka varassa unelmoijatkin voivat toteuttaa haaveitaan. Paitsi silloin kun heidän määränsä ja vaikutusvaltansa kasvaa niin suureksi, että se tuhoaa koko hyvinvoinnin perustan.\nJälkimmäisestä ei onneksi ole juurikaan esimerkkejä. Juuri nyt näyttää kuitenkin siltä, että arvoliberaalien läpi ajamat väestönsiirrot uhkaavat vahvasti länsimaisten yhteiskuntien vakautta.\nArvoliberalismin kannalta keskeinen kysymys onkin se, onnistuuko kapitalistinen järjestelmä houkuttamaan ja pakottamaan myös uudet asukkaansa talouden tuottaviksi rattaiksi. Ja sitä kautta ehkäisemään yhteiskuntansa kulttuurisen pirstoutumisen - tai ainakin pitämään sen siksi vähäisenä, ettei yhteiskunnallinen jakautuminen tuhoa talouden toimintaedellytyksiä.\nTunnisteet: aate, arvot, demokratia, kapitalismi, Kiina, Kirsi Liimatainen, kommunismi, maailmankatsomus, Saksa, sosialismi, talous, utopia\nAnonyymi 9. heinäkuuta 2018 klo 8.01\n"Sen osoittaa vahvimmin - ellei mikään muu - se, että arvoliberalismi elää ja voi hyvin niissä länsimaisissa yhteiskunnissa, joiden taloudellinen hyvinvointi on luotu arvoliberaalien inhoaman markkinatalouden keinoin. "\nTästä on enemmän Joseph Schumpeterin teoksessa "Capitalism, Socialism and Democracy". Kiteyttäen: Kapitalismin tuhoaa ei kommunismi vaan sen itse ylläpitämä ja ruokkima liberaalien ideologoioiden vallalle pääsy.\nVain markkinatalous kykenee elättämään "joutilaan kuhnuriluokan" joka saa kehitellä kumouksellisia ideologioita, joilla purraan ruokkivaa kättä - ja kaulaa poikki. Suosittelen tutustumaan.\nAnonyymi 9. heinäkuuta 2018 klo 10.09\nKirsi Liimataisen tyyppisen haihattelijan unelmamaita ovat Kuuba, Nicaragua ja Venezuela. Kaikki raakoja kommunistidiktatuureja.\nStrix Senex 9. heinäkuuta 2018 klo 11.07\nNämä Liimataisen tyyppiset kommunistisen utopian haikailijat ovat minulle edelleen suuri arvoitus. Ovatko he niin naiiveja, että edelleen siihen utopiaan uskovat vai ovatko he niin kyynisiä, että eivät piittaa siitä, että tulokset ovat kerta toisensa jälkeen osoittautuneet tuhoisiksi niin ihmisten hyvinvoinnin kuin vapaudenkin kannalta. Pyrkimys maailman ja tavallisten ihmisten elämän parantamiseen on tietysti hyvä ja kannatettava, mutta siinä ratkaisevat tulokset, ei retoriikka eivätkä julkilausutut aikomukset. Aika paljon tässä elämän parantamisessa on myös saatu aikaan. Absoluuttisen köyhyyden määrä maailmassa on parissakymmenessä vuodessa puolittunut. Kiinasta, jossa absoluuttisessa köyhyydessä eli yli 80 % väestöstä Maon kuollessa, se on kadonnut käytännöllisesti katsoen kokonaan, mutta keinona ei ollut kommunistinen talous vaan siitä luopuminen. Onko näissä kommunismin haikailijoissa siis kyse lyhytjänteisyydestä ja henkisestä laiskuudesta, kun tavoitteiden julistamisesta ei viitsitä edetä keinojen ja niiden vaikuttavuuden tutkimiseen ja arviointiin. Vai ovatko he vain kyynisiä myyntihenkilöitä jotka pyrkivät hankkimaan vaikutusvaltaa ja rahaa kauppaamalla ratkaisuja jotka tietävät huijaukseksi.\nProfessori 9. heinäkuuta 2018 klo 13.40\nUskoisin että he ovat hyväntahtoisia - anteeksi vain - hölmöjä.\nAnonyymi 9. heinäkuuta 2018 klo 13.59\nNyt voi HS:lle antaa hs.fi sivuilla Lukijakyselyn mukaista palautetta interwebbiosoiteessa: https://response.questback.com/isa/qbv.dll/ShowQuest?QuestID=5211895&sid=rfrIauSs5g tai aukeaa kysely myös HS:n sivuiltakin...\nVapaa kenttä oli tosin jätetty pois.\nPalkintoporkkananana vielä 50€ lahjakortti Prismaan.\nTuhka 9. heinäkuuta 2018 klo 15.57\nTuhka uskoo että ei kannata uskoa että kaikki erikoisia ajatuksia ja ideologioita esittävät ovat pahoja, suurin osa ei ole vain viisaita. He eivät osaa nähdä miten ne toimivat todellisuudessa.\nAnonyymi 9. heinäkuuta 2018 klo 17.18\n'Liimataisen omin sanoin: "solidaarisuuden utopia on elossa. Kaikki pyrkivät yhä muuttamaan maailmaa ja parantamaan tavallisten ihmisten elämää. Kaikki olivat pettyneitä puolueisiin, mutta aktivismi ja kansalaisliikkeet antavat tunteen, että maailmaa voi muuttaa.”'\nMikähän siinä on, ettei kyetä näkemään sen oman utopian tuottamaa valtavaa ruumiskasaa? Tai vaikka hieman kyettäsiin erottamaan, että ihan pulkkaan ei mennyt, kuten Anni Sinnemäki, niin sitten ollaan seuraavassa kuvassa kannattamassa salafistista suurmoskeijaa. Että voisiko sitä solidaarisuutta joskus toteuttaa muutoin kuin pesemällä katuja verellä, kiitos.\nLemminkäinen 9. heinäkuuta 2018 klo 20.07\nLuulisin että näillä henkilöillä ei ole kykyä ymmärtää loogisesti syy/seuraus-suhdetta ja kun tämä kyky puuttuu, niin silloin henkilö reagoi asiaan kuin asiaan emotionaalisesti. Rajat auki, koska kaikilla on oikeus elää (ei minkäänlaista ymmärrystä kuinka "rajat auki" vaikuttaa maan infrastruktuuriin). Rasistinen kohtelu tekee turviksista terroristeja (ei oteta huomioon että turviksen oma kulttuuriympäristö on syynä radikalisoitumiseen, koska turviksen identiteetti on kehittynyt mukailemaan omaa kulttuuriympäristöä). Holtitonta maahanmuuttoa kritisoivat ovat emotionaalisen hölmön mukaan tietysti natsifasistirasisteja ja örkkejä. Kommunismi on kivaa heidän mielestään koska silloin jaetaan kaikki kurjuus tasan ja kaikilla on samanlainen takki ja samaa kokoa. Jos joku poikkeaa kaavasta niin hän ei ole mukana vaan vastaan ja silloin saa käyttää parempaa väkivaltaa ja ampua hänet, kuten Nicaraguassa tehdään nykyään.\nKumitonttu 9. heinäkuuta 2018 klo 21.29\nKannattaa muistaa, että Itä-Saksa myi omia kansalaisiaan Länsi-Saksaan ja länsisaksalaiset saivat myös ostaa itään jääneille hyödykkeitä. Jopa omakotitalo oli mahdollista rahoittaa sukulaisilleen!\nHarppisaksan kovan valuutan tarve oli niin kova, että eräiden arvioiden mukaan DDR olisi ajautunut kassakriisiin ilman ihmiskauppaa. Nykyrahassa sen arvioidaan tuottaneen DEM kahdeksan miljardia itäisen diktatuurin käyttöön.\nYmmärrettävistä syistä molemmat osapuolet halusivat pimittää moisen käytännön.\nAnonyymi 9. heinäkuuta 2018 klo 22.35\nAsuin DDRssä vv. 66-69 ja 77-83. Näitä Liimataisen edeltäjiä joita jouduimme usein jeesaamaan oli tuskastuttavan paljon. Greisfwaldin lääketieteen stallariopiskelijat joiden pisteet eivät Suomessa riittäneet opiskelupaikkaan, kaikenmaailman "taiteilijat" jne. Yhteistä pääsyvaatimuksena oli vain se aate joka oli DDRlle mieluisa ja palkittiin stipendeillä. Mutta voi kauhistus: se stipendi annettiin itämarkkoina ja niin aatteen paloon en koskaan törmännyt etteikö joka ikinen paatuneinkin stallari olisi heti halunnut länsipuolelle päästä kun Berliiniin tuli. Nämä pikku idealistit olisivat luopuneet mieluummin jostain raajastaan kuin Suomen passista joka mahdollisti rajanylityksen. Aatetta - kyllä - mutta länsikalja on aina länsikalja. He olivat selkeästi eliittiä passeineen opiskelijatovereidensa joukossa, eli kamalia teeskentelijöitä muka-aatteineen.\nYrjöperskeles 9. heinäkuuta 2018 klo 23.05\nEn minäkään noitten liimataisten ajatuksenjuoksua pysty täysin hahmottamaan mutta yksi lause antaa osviittaa:\n”aktivismi ja kansalaisliikkeet antavat tunteen, että maailmaa voi muuttaa”\nAntavat tunteen. Nimenomaan tunteen. Ei faktoista niin väliä kun on oikeanlainen tunne. Tunne siitä että on hyvä ja asioita parantava ihminen.\nAnonyymi 10. heinäkuuta 2018 klo 9.51\nMitähän se ”maailman muuttaminen” on? Yrittäjyyden kieltämistä? Diktatuurien perustamista? Sananvapauden rajoittamista? Jos näin, no t(h)anks.\nAnonyymi 10. heinäkuuta 2018 klo 12.47\nLuja on Kirsi Liimataisen usko...


Aurinkosähköpaneelit Valkeakoski | Kannattava investointi\nAurinkosähköpaneelit Valkeakoskelta kotitalouksille, yrityksille ja maatiloille\nMeidän kauttamme saat aurinkosähköpaneelit kotitalouksille, yrityksille ja maatiloille Valkeakoskella ja muualla Pirkanmaalla. Aurinkosähkö on ekologinen investointi, joka tuottaa sähköä suoraan luonnosta ja vieläpä ilmaiseksi.\nVoit lämmittää aurinkosähköllä sekä kodin että käyttöveden. Lisäksi valaiset kiinteistön kaikki tilat ja lataat vaikka sähköautosi. Ota yhteyttä ja kysy lisää välittämistämme Scanofficen aurinkosähköjärjestelmistä!\nAurinkosähköjärjestelmien kiinnostavuus on kasvanut viime vuosina. Olemmekin solmineet Scanofficen kanssa Aurinkopartneri-sopimuksen Scanoffice Premium -aurinkosähköjärjestelmien jälleenmyynnistä. Tutustu Scanofficen mallistoon tarkemmin täällä.\nScanoffice Premium -aurinkosähköpaketit on suunniteltu pohjolan vaativiin oloihin ja edustavat alansa huippulaatua. Paketeilla on 30 vuoden takuu, ja ne sisältävät kaikki aurinkovoimalaan tarvittavat komponentit kiinnikkeitä myöten. Sofar Solarin huippulaadukkailla inverttereillä ja Canadian Solarin uusimmilla half-cut-paneeleilla saadaan aikaiseksi pitkäikäinen sijoitus, joka kestää vuodenajasta toiseen.\nScanoffice Premium -aurinkosähköjärjestelmät – varmin tapa siirtyä aurinkosähköön!\nKaikkiin kiinteistön tarpeisiin\nVoit lämmittää aurinkosähköllä sekä kodin että käyttöveden. Lisäksi valaiset kaikki tarvitsemasi tilat ja lataat vaikka sähköautosi. Kaikki aurinkovoimalan tuottama sähkö voidaan hyödyntää jotenkin: voit myydä ylimääräisen sähkön, jota et tarvitse kiinteistön sähkönkulutukseen, suoraan sähköverkkoon. Hyödyt aurinkovoimasta monin tavoin!\nMeidän kauttamme saat ekologiset ja taloudellisesti kannattavat aurinkosähköpaneelit Valkeakoskella ja Pirkanmaalla.


Bella's Precious (nyk. Leona) - Rekku Rescue ry\nBella’s Precious (nyk. Leona)\n02/2007 Precious sai kodin Tampereelta.\n7.2.2009¨Meillä kaikki hyvin pitkien vaikeuksien jälkeen. Leonalla todettiin 1,5 v iässä paha lonkkamaljan dysplasia molemmin puolin ja alkoi ontumaan oikeata takasta. Lääkehoidoista ja fysioterapiasta saime hyvän alkuavun mutta ortopedin konsultaatiossa selvisi sen verran huono ennuste, että päädyttiin sitten laitatuttamaan tytölle lonkkaproteesi. Tämä onnistui yli odotusten ja nyt Leona jatkaa kanssamme normaalia nuoren koiran elämää. Ainoastaan agilityn säännönmukainen treenaaminen on kielletty.\nRiehuminen, ajo-ja taisteluleikit sekä metsässä viilettäminen ovat edelleen tytön lempijuttuja. Nuorempia komennetaan entisen alistumisen sijaan ja reviirin merkkaus on tärkeä juttu sterilisaatiosta huolimatta. Vahtiviettiäkin on tytöstä paljastunut yllättävän paljon.\nTokon treenaaminen alkaa taas kevään tullessa. Saa nähdä päästäisiinkö ensi kesänä jo kisoihinkin.\nLeona on ihana, kultanen, intoa täynnä oleva koira, jota ilman perheemme ei osaisi enää elää. Kiitos vielä Rekkurescuelle, että saatiin tyttö laumaamme!\n29.4.2007 Kaikki hienosti tytön kanssa. Lenkit on pikku hiljaa pidentyny ja pentukurssikin suoritettiin kunniakkaasti loppuun.\nKäydään paljon tytön kanssa metsässä juoksee vapaana. Se on kovin mieluisaa, kun joka päivä löytyy jotain uutta kun kesä tekee tuloaan. Ensimmäiset leskenlehdet on pistetty poskeen ja kimalaisia ajettu takaa. Ojat on ollu ihan erityisen kivoja paikkoja, niissä juostaan ja ryvetään mudassa. Samoin heinäpellot on aivan ihania, väritkin sointuu niin yhteen, että mamilla on ollu välillä hankaluuksia nähdä missä se pikku riiviö taas vipeltää. Ruohon kasvaminen on kanssa aivan ihmeellistä, sitä täytyy haistella joka paikassa pitkään ja tietty myös syödä. Leona on myöskin oppinut lähiaikoina kuoppien tekemisen ihanuuden ja on alkanut piilotella luitakin, tosin ei hirveen hyvällä menestyksellä.\nSyömisongelmasta aletaan toivon mukaan päästä jo yli, nappulat menee nyt pieneen määrään pentupurkkiruokaa sekotettuna. Painoa tulee taas lisää ja energiaa riittää.\nPieni takauma tuli kahtena yönä sisäsiistiyden kanssa kun olohuoneen matolta löytyikin yllättäen kolme kasaa ja lammikko. Viime yö selvittiin ilman asioita liikkumistilan rajoittamisella ja nyt toivottavasti jatketaan samaan malliin.\nItsepäisyyttä on alkanu vähän ilmaantua (lähinnä luoksetulossa, jos paikalla on muita koiria), mutta edelleen koulutuksissa ja kotona tottelee hyvin. Toisten koirien kanssa tulee hienosti toimeen, suorastaan rakastaa kaikkia. Välillä ei tahtois antautua lähes aikuisten rotikoidenkaan alle ja näin ollen on saanu osakseen vähän komenteluakin, mikä on varmaan ihan hyvä.\nEli kaikki sujuu oikein kivasti. Kuvia laitoin lisää taas. t. Päivi\nTyttö täytti muutama päivä sitten 4 kk..kylläpä aika kuluu nopeesti. Painoa ja kokoa tulee hurjasti lisää ja pentukurssi sujuu hienosti. Istu, maahan, vierelle, katsekontakti sujuvasti, seuraamista, paikkaa ja liikkeestä istumista vielä hiotaan. Enpä olis uskonu, että näin pikkunen jo pystyy keskittyy noin hienosti:)\nPuruleikit on edelleen ykkösjuttu mutta on jo alkanut oppimaan varomaan käsiä. Ensimmäiset varsinaiset tuhot on saanut aikaan (antennijohto, pari muuta sähköjohtoa poikki, onneksi on ollut pois seinästä), mutta ei pahaa etteikö jotain hyvääkin, parisen viikkoa on ollut jo täysin sisäsiisti:)!!!\nKoirapuistossa ollaan käyty joka viikko. Leona tulee hienosti toimeen lähes kaikkien kanssa ja tykkää riehua.\nMyös uudet ihmistuttavuudet ovat mieleen eikä suurikaan väenpaljous pelota..ennemminkin ihastuttaa. Runsaasti liikennöidyillä kaduilla mennään vielä vähän korvat luimussa, mutta kehitystä on tapahtunut senkin suhteen paljon.\nTallilla käytiin eka kerta eilen ja hepat vähän jännitti, mutta kyllä lopuksi sujui jo ihan hyvin pikku kävelylenkki hevonen toisessa kädessä ja Leona toisessa.\nAivan ihastunut olen tähän meidän pikku vauvaan..suuret kiitokset vielä Sarille, sijaiskodille ja Rekkurescuelle, että Leona-tytteli saatiin meille:) Tässä parit kuvat taas.\n21.2.2007 Moikka! Leona (Aada, Bella’s Precious) on maailman suloisin tyttö. Kultainen, kiintymystään suuresti osoittava, ihanan oppivainen koira!!\nHän on ollut meillä nyt vajaan viikon ja on kotiutunut oikein mukavasti. Kotimatkalla ja ensimmäisenä yönä ulistiin vähän, mutta sen jälkeen kaikki onkin ollut melkeinpä pelkkää hymyä. Uskomattoman hyväntuulinen ja kiitollinen tytteli. On niin kiintynyt, että seuraa mua ihan joka paikkaan, naaman nuolee märäks ja katselee tarkkaavaisesti maailman kauneimmilla nappisilmillään.\nVielä tulee joskus yö-tai iltapäiväpissa lattialle, mutta muuten käydään ihan ulkona tarpeilla. Hihnassa kävelee kuin paremminkin opetettu koira, vaikka nyt kylmät ilmat ovat vähän haitanneetkin pikku lenkkejämme. Ollaan siis päädytty vaan leikkimään pihalla sen aikaa kun neiti itse haluaa. Mielileikit ovat raisuja hakuleikkejä ja luut maistuvat kovasti. Jotain pitää olla koko ajan suussa, oli se sitten omistajan käsi, pehmolelu tai puruluu. Pari nakkijälkeä ollaan tytölle olohuoneeseen tehty ja pienen etsi-sanan opettelun jälkeen alkoi sekin sujua. Kertakaikkeaan uskomattoman oppivainen tyttö. Kunhan oppitunnit pitää lyhyinä ja leikkimuotoisina, niin neiti on ihan hurmioissaan.. selkeästi miellyttämisenhalua löytyy!\nLähdetään pentukurssille maaliskuussa. Katsotaan mitä siitä tulee..uusia tuttavuuksia tavatessaan Leona tuntuu unohtavan kaiken opitun ja on vaan ihan haltioissaan kohtaamisesta (mutta niinhän kai pikkusen pitää ollakin..) Kovin on\nihmisrakas ja toisista koiristakin tykkää kunhan vaan saa hiljalleen omaa tahtia tutustua.\nKaikenkaikkiaan siis asiat hienosti. Toivotaan että jatkuukin niin ;) Tässä vielä pari kuvaa pikku raisulista. Terv. Päivi\n1.2.2007 Aada on ihana ja utelias tyttö. Joka paikkaan päätään tunkemassa ja asioihin tutustumassa. Aada yrittää välillä komentaa, jos ei homma suju hänen mielensä mukaan. Yksin osaa olla hiljaa vähän aikaan, jonka jälkeen kitisee, mutta hiljenee sitten taas. Tarpeet tulevat vaihtelevalla menestyksellä paperille ja ulos. Ulkona kulkee lähellä ja hihnassa kulkeminen sujuu melko hyvin. Kummatkin korvat ovat toisinaan pystyssä, jos on jotain kiinnostavaa tiedossa. Siis aivan ihana oppivainen pentu!\n29.1.2007 Heippa! Hurmaavaa tyttöä on alettu kutsumaan Aadaksi (prinsessa Aada). Oman uroskoirani kanssa tulevat erittäin hienosti toimeen, nukkuvat vieretysten ja leikkivät. Aada osaa myös tehdä tarpeensa useimmiten paperille tai jopa ulos.\n27.1.2007 Precious tuli Suomeen kotihoitoon. Laivamatkalla söpöläinen teki jokasäänsaappaisiini muutamia ilmastointireikiä. ;) Hampaat ovat siis erinomaisessa kunnossa. Annoin sille puruluun, että kenkäni saisivat olla rauhassa. Kolmen tunnin riehumisen jälkeen pikkuinen simahti hytin lattialle ja pystyin nappaamaan siitä kuvan.\n28.12.2006 Bellan pennut ovat 6 viikon ikäisiä saksanpaimenkoiramixpentuja. Prayer ja Promise ovat uroksia; Precious, Pride, Pearl ja Priceless ovat narttuja. Yksi pennuista on musta, muut viisi on ruskea-harmaita. Kotihoitajan mukaan urokset ovat todella rauhallisia ja tytöt eläväisempiä. Leikkiä ja murinaa riittää pentueessa. Pennuilla ja varsinkin niiden emolla on ollut todella karu kohtalo. Emon omisti alkoholisti, joka laiminlöi koiraansa. Bella oli vasta 10-12 kuukauden ikäinen pentu itsekin, kun se tuli tiineeksi ensimmäisistä juoksuistaan. Kyläläisen epäilivät pentujen isäksi isoa pitkäkarvaista urosta, jota omistaja pitää vapaana. Pennut syntyivät 17-18.11.06 kuoppaan lattian alle. Bellan omistaja yritti myydä 1-2 päivän ikäisiä pentuja kaupan edessä. Pentujen onneksi hyväsydäminen ihminen kuuli asiasta ja otti sekä emon että pennut hoiviinsa. Pentuja oli syntynyt 7, mutta yksi ei ehtinyt elää viikkoakaan, vaan kuoli kotihoidossa. Bella-emo oli todella huonossa kunnossa. Sillä oli matoja, kirppuja, se oli laiha jne. Alku näytti lupaavalta ja emo näytti alkavan voida paremmin. Rekku Rescue hoiti emolle ja pentueelle lääkkeitä, äidinmaidonkorviketta ja muuta tarpeellista. Sitten tuli kuitenkin takapakkia. Bella lakkasi syömästä. Koska koira oli muutenkin vain pelkkä luuranko, siltä loppuivat pian voimat. Eläinlääkäriavusta huolimatta apu tuli Bella-koiran elämään liian myöhään. Bellan kohtu oli ilmeisesti mädäntynyt tai sitten koira oli saanut verenmyrkytyksen. Bella kuoli yhdessä hetkessä eläinlääkärin pöydälle 4.12. eikä emorukan pelastamiseksi ollut mitään tehtävissä. Bella lepää nyt ison ja pehmeän peiton sisässä kauniiden ja isojen kivien vieressä.\nPennut joutuivat pulloruokinnalle 2-3 -viikkoisina, mutta ovat selvinneet äkillisestä ruokavalion muutoksesta hyvin. Kasvaessaan pennut alkoiva juoda itse maitoa vadista, jonka jälkeen pentujen turkki olikin sitten maidon vallassa. Pentujen keinoemona toimi labradorinnoutaja Sissy, joka palasi kotiin sen jälkeen kun pikkuisten hampaat alkoivat käydä Sissyn hermoille. Sissy oli pentujen äitihahmo, mutta ei siis imettänyt. Pennut ovat käyneet monen virolaisen sydämeen ja niille on viety ruokaa ja leluja. Pentujen kotihoitaja tekee jokaiselle pennulle Campellin pentutestin, joka kertoo pennun luonteesta. Pentutesti kertoo, millainen omistaja pennulle on sopivin. Pennut annetaan vain koteihin, joissa sitoudutaan huolehtimaan koiran koulutuksesta esim. koirakoulussa. Kotihoitaja on esittänyt toivomuksen, että pennut varmasti kastroidaan / steriloidaan niiden tultua oikeaan ikään, jotta Bellan kaltainen murhenäytelmä ei varmasti toistuisi. Pentujen luovutusmaksu 150 e.


Hauatko muuttaa ulkonäköäsi ilman hiusten leikkausta? Tämä onnistuu helposti kampauksia vaihtamalla. Ehdotamme pieniä muotoilumuutoksia, jotka antavat uskomattoman upean lopputuloksen ja helpon muutoksen lookiisi. Jakauksen muuttaminen tai lisääminen, tai koko kampaustyylin vaihtaminen on helppoa – saat ihan uudenlaisen tyylin.\nMikään muu muodin ja trendin muutos ei saa ulkonäköäsi muuttumaan yhtä helposti kuin hiustyylin muutos. Voit helposti muuttua opiskelijasta ammattilaiseksi tai toisin päin. Vai haluatko kääntää ihan uuden lehden elämässäsi ja vaihtaa raikkaampaan tai elegantimpaan tyyliin? Hiustyylit on helposti muokattavissa ja muutos vaikuttaa ulkonäköösi välittömästi. Voit vaihtaa valtoimenaan liehuvat hiukset hienostuneeseen nutturaan ja näyttää näin eri puolia sinusta. Muutos suorista hiuksista laineisiin tai kiharoihin voi olla juuri se muutos jota tarvitset ja jonka avulla saat taas kumppaniltasi huomiota.\nEmilia Clarke rakastaa uusia hiusmalleja ja -tyylejä (katso kuvat yllä). Hän yhdistää tyylikkään iltapuvun upean eleganttiin nutturaan keskijakauksella. Hänet voi nähdä myös rennossa collegessa ja viimeistelemättömässä nutturassa. Pienet muutokset kampauksessa tekevät nuttarasta sopivan mihin tahansa tilanteeseen ja tyyliin.\nHiustyylin muutos: Avoimet hiukset vs. nuttura\nSophie Kennedy Clark näyttää kuinka samat hiukset avoimina tai nutturalla muuttaa ulkonäköä.\nOnko upean pitkät, valtoimenaan liehuvat yli olkapäiden ulottuvat hiukset tämän hetken ykköstrendi? Saattaa olla, mutta aina silloin tällöin jokainen nainen haluaa vaihtaa lookiaan – se piristää kummasti päivää. Sophie Kennedy Clark näyttää kuinka upeat pitkät hiukset voi nostaa nutturalle ja samalla muuttaa koko tyylin. Hän näyttää nuorelta ja rennolta, kun hiukset on auki. Muutama muotoiluvaihe myöhemmin Sophie Kennedy Clark näyttää hienostuneelta ja aikuiselta upeassa viimeistelemättömässä nutturassaan.\nHiustyylin muutos: Suorat hiukset vs. laineet\nCaitlin Fitzgerald vaihtelee mielellään luonnollisen suoran hiusmallinsa ja kiharoiden välillä.\nVain harva meistä on aina ihan tyytyväinen hiuksiinsa. Jos hiukset ovat suorat, halutaan niiden usein olevan kiharat ja päinvastoin. Myös luonnollinen väri on monen mielestä liian tylsä, tumma, samea tai väritön. Onneksi nykyajan naisia hemmotellaan monilla helpoilla muutosvaihtoehdoilla. Upean uuden tyylin voi saada yhdessä iltapäivässä, oli kyse sitten hiusmallin, värin tai pituuden muutoksista. Näyttelijä Caitlin Fitzgerald (kuva yllä) näyttää, kuinka muutos suorista hiuksista upeisiin lainekiharoihin muuttaa ulkonäköä ja hiusten peruspolkan ilmettä. Suora versio on siisti, elegantti ja hienostunut, kun taas laineilla oleva versio luo liikettä ja upeita heijastuksia.\nHiustyylin muutos: Jakauksen paikanvaihto\nMarion Cotillard vaihtelee jakauksensa paikkaa. Jakaus on joko keskellä, oikealla tai vasemmalla, suorana tai epätasaisena.\nJakauksen paikkaa vaihtamalla voit helposti muuttaa kampaustasi. Keskipään jakaus tai sivujakaus muuttaa kasvojesi ilmettä ja muotoa. Marion Cotillard näyttää kauniilta riippumatta jakauksen paikasta. Jakauksen paikan vaihtelu antaa hänelle vapauden kokeilla erilaisia kampauksia. Jakauksen sijainti vaikuttaa siihen kuinka hiukset kehystävät kasvoja. Keskipään jakaus sopii erinomaisesti siisteihin ja elegantteihin kampauksiin, kun taas sivujakausten avulla on helppo luoda sähäkkä tai leikkisä tyyli.\nLöydä: Kampaukset Vinkit ja neuvot Sivujakaus


Ökytornin asukkailta satelee palautetta SRV:lle – Tammisten kolmiossa asuu tyytyväinen pariskunta: "Ihmettelisin, jos mitään soraääniä ei olisi" | Paikalliset | Helsingin Uutiset\nEtusivu » Paikalliset 10.5.2020 10:15 | Päivitetty 11.5.2020 22:00\nMajakka ja Loisto kylpevät auringonvalossa. Janne Hirvonen\nSuomen korkeimpaan asuintaloon Kalasataman Majakkaan puoli vuotta sitten muuttanut Eila Tamminen kertoo olevansa tyytyväinen asuntoonsa.\n– Aika nopeasti saimme tavarat paikoilleen ja kotiuduimme tänne. Olemme viihtyneet oikein hyvin.\nTamminen muutti Majakkaan yhdessä eläkkeellä olevan miehensä Matin kanssa saatuaan kaupaksi rivitaloasuntonsa Laajasalossa.\nKalasatamaan Tammisia houkutti erityisesti liikenneyhteydet ja lähellä sijaitsevat hyvät palvelut.\nJo etukäteen Majakan rakennuttamisesta vastannut SRV oli mainostanut asukkaille myytäviä palvelua. Alkuvuonna koiranulkoilutuspalvelulle tulikin Tammisilla käyttöä Matin jouduttua polvileikkaukseen.\n– Se oli kriittisinä aikoina kyllä erittäin hyvä apu. Helmi-maaliskuussa ostimme palvelua kolme kertaa viikossa, Eila muistelee.\nMeidän kokemuksemme on toisenlainen.\nTammiset asuvat 35-kerroksisen Majakan 11:n kerroksessa. Neliöitä on 93,5.\nHeti muuton jälkeen Tammiset käyttivät ensimmäiset kuukaudet myös siivouspalvelua kahdesti kuussa, mutta korona pakotti laittamaan ammattisiivoukset hetkellisesti katkolle.\nKalasataman toinen tornitalo, Loisto, valmistuu ensi vuoden lopussa. Etualalla Majakka. Aapo Siippainen\nOsa Majakan asukkaista kertoi Kauppalehdelle huhtikuun loppupuolelella olevansa pettyneitä moniin rakennusteknisiin ja muihinkin asioihin. Asukkaat kertoivat pätkivistä puheluista, kelvottomista keittiöistä ja huonosta työnjäljestä muun muassa katto- ja seinärappauksissa. Kulunvalvonnan puutteet aiheuttivat Kauppalehden mukaan sitä, että Redin kauppakeskuksesta pääsi ulkopuolisia asuintorniin. Valvontaa on sittemmin tiukennettu.\nEila Tamminen kertoo kuulleensa soraäänistä, mutta ei ota kantaa muiden näkemyksiin.\n– Täällä asuu 450 ihmistä. Asuntoja on 282. Kun näin isosta talosta on kyse, niin ihmettelisin, jos mitään soraääniä ei olisi. Meidän kokemuksemme on toisenlainen.\nUudiskohteissa tehdään usein joitain korjauksia. Niin myös Tammisilla.\n– Aina on tietenkin jotain perustarkastuksia. Oli meilläkin lopputarkastuksessa pieniä asioita, jotka korjattiin saman tien. Olemme olleet tyytyväisiä.\nToisessa tapauksessa pieni pätkä silikonia puuttui vessan kynnyksen välistä, toisessa kolhiintunut saunan alalaude vaihdettiin uuteen. Kalusteissa ei ole ollut huomautettavaa.\nSRV on saanut korjauspyyntöjä on jonkin verran, toteaa Asunnot PKS -liiketoimintayksikön johtaja Kim Jolkkonen.\n– Pyyntöjä on lähdetty toteuttamaan asukkaiden muutettua sisään. Majakassa palautetta kertyy luonnollisesti lukumääräisesti pienempää kohdetta enemmän. Kyseessä on asumisen aikana havaittuja asioita, joiden korjaus on osa normaalia takuukorjausprosessia.\nTakuutyönä tehtävät kiireettömät korjaukset asuntojen sisällä ovat koronan vuoksi nyt katkolla.\n– Tavoitteenamme on hoitaa työt loppuun heti tilanteen salliessa. Ulkopuolella takuutöitä on pystytty jatkamaan normaalisti, Jolkkonen toteaa.\nMyös pätkivien puheluiden ongelmaa on pyritty ratkomaan.\n– Sisäkuuluvuusverkkoa on parannettu. Rakennustyöt valmistuivat juuri viime viikolla. Asukkailta olemme kuulleet, että kuuluvuus on nyt parempi.\nPätkiminen on Jolkkosen mukaan johtunut korkealle rakentamiselle tyypillisistä raskaista teräsbetonirakenteista ja tiiviistä huoneisto-ovista.\nKalasataman kolmannen tornitalon Kompassin rakentaminen alkoi toukokuun alussa. Se on arvioitu valmistuvan vuonna 2022. Toisena rakennettava Loisto valmistuu marraskuussa 2021.


Vanhemman tehtävä on opettaa, mihin rahat arjessa riittävät, työelämäasiantuntija sanoo | Vauva\nOletko opettanut lapsellesi budjetin tekoa, työelämäasiantuntija Riikka Lehtinen kysyy.\nVaikka kouluissa opetetaan rahataitoja, on se vain osa siitä, mikä nuoren pitäisi tietää rahan käytöstä ennen aikuisuutta, Riikka Lehtinen sanoo Teinit, niitä on vain pakko rakastaa -podcastissa.\nVaikka kouluissa opetetaan taloustaitoja, sieltä saadut opit eivät riitä, TATin työelämäasiantuntija Riikka Lehtinen sanoo.\n– Kyselin omalta ysiluokkalaiselta pojaltani yhteiskuntaopin kokeeseen. Huomasin, että aihe meni ohi korkealta ja kovaa.\nYhteiskunnan toiminnan ja kansantalouden ymmärtäminen on toki tärkeää, mutta ensin olisi hyvä hallita omaa taloutta, Lehtinen summaa. Koululaisille voivat jäädä vieraiksi kysymykset siitä, kuinka paljon arki maksaa tai paljonko lainaa voi ottaa.\nLehtinen vetää Mun elämä, mun rahat -koulukiertueita ja tapaa siella kahdeksasluokkalaisia. Hän kuulee rahankäytön todellisuuden nuorten omasta suusta: rahaa tulee, rahaa menee – suurimmaksi osaksi herkkuihin, limuun ja energiajuomiin.\nRahaa tulee, rahaa menee – suurimmaksi osaksi herkkuihin, limuun ja energiajuomiin.\n– Nuoret keskustelevat avoimesti rahan käytöstä ja miettivät, miten sitä voisi saada lisää.\nNuoren olisi hyvä pohtia yhdessä aikuisen kanssa, millaista elämää nuori tavoittelee, mitä talousosaamista tarvitaan ja mitkä asiat mahdollistavat hyvän elämän.\n– Meillä Suomessa on vähän tabu puhua rahasta. Nuoret ovat rahasta puhumisessa sata kertaa meitä aikuisia parempia. Koetan kiertueella välittää nuorille tunteen, että säästäminen on yhtä siistiä kuin kuluttaminen. Se, että tilillä on rahaa, luo turvallisuutta ja hallinnan tunnetta.\nLehtinen painottaa myös kodin vastuuta: Kuinka moni vanhempi on opettanut lapselleen esimerkiksi budjetin tekoa? Kesälomareissua varten säästetty viisikymppinen on hyvä budjetoida etukäteen. Voi pohtia esimerkiksi, kuinka paljon nuorella on varaa käyttää rahaa päivittäin, ja mihin hän on ajatellut summan käyttää.\nRiikka Lehtinen on vieraana Teinit, niitä on vain pakko rakastaa -podcastissa. Kuuntele jakso alta tai Suplasta.\nRiikka Lehtisen kasvatusvinkki\nJos nuoren kännykkä menee rikki huolimattomuuden seurauksena, osa vanhemmista ostaa saman tien uuden tilalle. Mitä, jos sen sijaan vastuuttaisi nuorta ja antaisi hänen hetken elää rikkinäisen puhelimen kanssa? Se auttaisi nuorta ymmärtämään tavaran arvon.\n28.5.2019 klo 16:11\nJokaisen nuoren kannattaa perustaa oma yritys – asiantuntija perustelee miksi\n28.5.2019 klo 12:26\nTeinille kannattaa opettaa sijoittamista – asiantuntijoiden parhaat vinkit\n28.5.2019 klo 16:13\nNäin opetat teinille tasapainoista rahan käyttöä – talousvalmentaja Nina Nordlund neuvoo neljän kirjekuoren mallin


Kylässä Vihervaaran Annalla itäisessä Kanadassa – katso kuvat - Keskisuomalainen\nMatka 23.09.2018 12:39\nKylässä Vihervaaran Annalla itäisessä Kanadassa – katso kuvat\nSiinä se on: Green Gables, suomeksi Vihervaara. Kun L.M. Montgomery kirjoitti klassikon asemaan nousseita Anna-kirjojaan, hän ajatteli kuulemma juuri tätä valkoisella ja vihreällä maalattua taloa.\nOlemme Kanadassa Prinssi Edwardin saarella (P.E.I.), jonne on syntynyt kokonainen teollisuudenhaara Montgomeryn kirjojen ympärille. Charlottetownissa esitetään 54. vuotta peräkkäin Anne of Green Gables -musikaalia, joka kerää keskimäärin 27 000 katsojaa kesässä. Anna-oheistuotteiden kirjo on lähes loputon.\nVihervaaraa esittävä tila Cavendishissa kuului aikoinaan Montgomeryn serkuille. Maatila on sittemmin muutettu kunnon turistirysäksi. Kauniina kesäpäivänä 1800-luvun asuun sisustetun talon läpi kuljetaan jonossa ja kurkitaan huoneisiin, joissa Anna olisi voinut asua.\nPihapiiriä ympäröivässä Annan ”kummitusmetsässä” ei tarvitse enää pelätä haamuja vaan korkeintaan hutilyöntejä, sillä metsäsaareketta ympäröi golf-kenttä. Metsän toisella puolella on Montgomeryn hauta ja kirjailijan kotitalon kivijalka.\nCavendishin kylään on rakennettu myös kuvitteellinen Avonlean kaupunki, jonka juna-asemalle orpotyttö kirjasarjan alussa saapuu Charlottetownista. Nykyaikainen Anna joutuisi matkustamaan Cuthbertin perheeseen ehkä fillarilla, sillä saaren junaraiteet purettiin ja muutettiin retkeilyreitistöksi jo vuosikymmeniä sitten.\nPrinssi Edwardin saari on Kanadan pienin provinssi, jossa asuu noin 150 000 ihmistä. Kauniisti kumpuileva P.E.I. on Montgomeryn kirjojen ohella kuuluisa hiekkarannoistaan ja perunanviljelyyn otollisesta punaisesta mullastaan – saarella kasvatetaan jopa kolmasosa koko Kanadan perunasadosta.\nYmpäröiviltä vesiltä nousee hummereita, simpukoita ja muita merenherkkuja. Näillä leveysasteilla merivesi on keskikesälläkin sen verran viileää, että uiminen vaatii annamaista päättäväisyyttä.\nRetki saarelle kannattaa aloittaa viereisestä Nova Scotian provinssista, joka roikkuu pienellä maakannaksella kiinni muussa Pohjois-Amerikassa. Sen pääkaupunkiin Halifaxiin pääsee Helsingistä näppärästi yhdellä koneenvaihdolla Reykjavikin kautta.\nHalifax on kuuluisa kahdesta synkästä tapahtumasta. Titanicin upottua vuonna 1912 hukkuneet koottiin ensin Halifaxiin, sillä se oli lähin satamakaupunki. Viisi vuotta myöhemmin puolet Halifaxista lensi taivaan tuuliin, kun räjähdelastissa ollut laiva törmäsi toiseen kaupungin satama-altaassa. Noin 2 000 ihmistä kuoli. Molempiin tapauksiin pääsee tutustumaan Halifaxin merenkulkumuseossa.\nNykyaikainen Halifax on noin 400 000 asukkaan siisti satamakaupunki. Sen kuvatuin maamerkki ovat rannassa retkottavat ”juopuneet valaisinpylväät”. Veijarimainen taideteos ei oikeastaan heijasta Atlantin provinssien yleisempää suhtautumista alkoholiin, sillä paikallisissa marketeissa ei myydä edes olutta.\nNiemimaan länsilaidalle Annapolisin laaksoon on kuitenkin syntynyt rypäs viinitiloja, jotka kasvattavat pohjoisen Atlantin arvaamattomissa talvissa pärjääviä lajikkeita.\nHalifaxista lounaaseen sijaitsevassa Lunenburgin entisessä kalastajakaupungissa vaalitaan alueen viinatrokarien mainetta. USA:n kieltolain aikaan niin sanottu rommireitti kulki pohjoisesta Newfoundlandin vesiltä kauas etelään. Paikallinen Ironworks-rommitislaamo kunnioittaa perinteitä kypsyttämällä rommejaan kaupungin satama-altaassa kelluvassa proomussa.\nKanadalaisilla on kohta taas jotain, mitä etelänaapuri ehkä haluaa, sillä maa laillistaa kannabiksen lokakuussa. Myynti tulee valtion tarkkaan valvontaan, mutta jokaiselle kotitaloudelle sallitaan neljä marihuana-kasvia omaan käyttöön. Lakimuutos ei ole aiheuttanut pelkkiä riemunkiljahduksia konservatiivisissa Atlantin provinsseissa, joissa törmää todennäköisemmin kirkkoon kuin viinakauppaan.\nMatkalla Halifaxista P.E.I.:lle kannattaa piipahtaa Truron kaupungissa vilkaisemassa yhtä alueen luonnonihmeistä. Vuorovesien vaihtelu on näillä nurkilla ennätysmäistä: merenpinta nousee ja laskee kuun vaiheista riippuen jopa 15 metriä. Trurossa yksi Fundynlahteen laskevista joista muuttaa kulkusuuntaansa kaksi kertaa vuorokaudessa vuoroveden mukana. Minuuteissa täyttyvä joenuoma on vaikuttava todiste luonnonvoimista.\nPrinssi Edwardin saarelle pääsee joko 13 kilometriä pitkää Confederation-siltaa pitkin tai lautalla. Viehättävänä erityispiirteenä voi pitää sitä, että vasta saarelta pois lähteviä veloitetaan. Siltamaksu on 30 euroa, reilun tunnin lauttamatka maksaa noin 50 euroa.\nSaaren pääkaupunki Charlottetown on Vihervaaran Annan myöhempi opiskelupaikkakunta ja tunnettu kauniista vanhoista puutaloistaan. Kaupunki on historiallisesti tärkeä myös siksi, että siellä allekirjoitettiin vuonna 1867 nykyisen Kanadan valtion syntymiseen johtanut sopimus.\nAtlantin provinssien kulttuuri on mielenkiintoinen yhdistelmä skotlantilaisia, englantilaisia ja ranskalaisia vaikutteita, sillä niiltä nurkilta alueelle aikoinaan muutettiin.\nRanskalaiset hävisivät taistelun alueen herruudesta jo 1740-luvulla Louisbourgin linnoituksessa. Lohdutuksena tuli kakkoskielen asema. Kulttuurimatkailijan kannattaa ehdottomasti hakeutua paikalliseen ceilidh-illanviettoon, joka on hulvaton yhdistelmä alueen juurevaa kansanmusiikkia, tanssia ja stand up -komiikkaa.\nKun Atlantin provinssien asukas lähtee iltamista kotiinsa, hän nappaa grilliltä ehkä mukaansa kunnon annoksen poutinea. Quebecista lainattu mättöruoka on yhtä kuin ranskalaiset perunat, juustoklönttejäja ruskeaa kastiketta.\nHieman sivistyneemmin perunaa nautitaan perinteisessä P.E.I.:n perunapiirakassa, jossa on kerroksittain perunaa, cheddar-juustoa ja pekonia.